CELEX: 62013CB0602
Language: et
Date: 2015-06-11 00:00:00
Title: Kohtuasi C-602/13: Euroopa Kohtu (kuues koda) 11. juuni 2015. aasta määrus (Juzgado de Primera Instancia eelotsusetaotlus – Hispaania) – Banco Bilbao Vizcaya Argentaria, SA versus Fernando Quintano Ujeta ja María Isabel Sánchez García (Eelotsusetaotlus — Direktiiv 93/13/EMÜ — Lepinguline suhe ettevõtja ja tarbija vahel — Hüpoteeklaenu leping — Viivist käsitlev tingimus — Ennetähtaegset tagasimaksmist käsitlev tingimus — Hüpoteegiga tagatud nõude täitemenetlus — Viivisesumma vähendamine — Siseriikliku kohtu pädevus)

28.9.2015   
            
            
               ET
            
            
               Euroopa Liidu Teataja
            
            
               C 320/2
            
         Euroopa Kohtu (kuues koda) 11. juuni 2015. aasta määrus (Juzgado de Primera Instancia eelotsusetaotlus – Hispaania) – Banco Bilbao Vizcaya Argentaria, SA versus Fernando Quintano Ujeta ja María Isabel Sánchez García
   (Kohtuasi C-602/13) (1)
   
   ((Eelotsusetaotlus - Direktiiv 93/13/EMÜ - Lepinguline suhe ettevõtja ja tarbija vahel - Hüpoteeklaenu leping - Viivist käsitlev tingimus - Ennetähtaegset tagasimaksmist käsitlev tingimus - Hüpoteegiga tagatud nõude täitemenetlus - Viivisesumma vähendamine - Siseriikliku kohtu pädevus))
   (2015/C 320/02)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia
   
      Põhikohtuasja menetluse pooled
   
   
      Sissenõudja: Banco Bilbao Vizcaya Argentaria, SA
   
      Võlgnikud: Fernando Quintano Ujeta ja María Isabel Sánchez García
   
      Resolutsioon
   
   
               1.
            
            
               Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1 tuleb tõlgendada nii, et nendega ei ole vastuolus siseriiklikud õigusnormid, mis näevad ette hüpoteeklaenu lepingust tuleneva viivise vähendamise, tingimusel et need siseriiklikud õigusnormid:
               
                           —
                        
                        
                           ei takista sellest lepingust tuleneva hüpoteegiga tagatud nõude täitemenetlust läbiviival siseriiklikul kohtul määratleda viivist käsitlevat tingimust „ebaõiglasena” ja
                        
                     
                           —
                        
                        
                           ei takista nimetatud kohtul jätta see tingimus kohaldamata, kui ta leiab, et see on „ebaõiglane” direktiivi 93/13 artikli 3 lõike 1 tähenduses.
                        
                     
         
               2.
            
            
               Direktiivi 93/13 tuleb tõlgendada nii, et kui siseriiklik kohus tuvastab, et tarbija ja ettevõtja vahelise lepingu teatav tingimus on „ebaõiglane” direktiivi 93/13 artikli 3 lõike 1 tähenduses, ei saa asjaolu, et seda tingimust ei ole täidetud, iseenesest takistada siseriiklikul kohtul kohaldada kõiki selle tingimuse „ebaõiglasest” laadist tulenevaid tagajärgi.
            
         
      (1)  ELT C 31, 1.2.2014.